ड्यूटी से पहले पत्नी से फोन पर की बात, कुछ घंटों बाद शहीद
बीजापुर के मिरचुर इलाके में शुक्रवार को नक्सलियों से फायरिंग के दौरान जिले का सपूत हेमंत महिलकर शहीद हो गया। यह वारदात दोपहर 11 से 12 बजे के बीच हुई। सुबह ठीक 9 बजे हेमंत ने अपनी प|ी अनिता ने फोन पर बात की और उसका हाल जाना था। इसके बाद वह ड्यूटी पर जाने बात कही। उसके कुछ घंटों बाद ही हेमंत की जान चली गई। परिजनों ने बताया कि डेढ़ महीने पहले ही हेमंत को बेटा हुआ है, 8 दिनों की छुट्टी लेकर वह घर आया था।
बेटे का नामकरण कर, वह 15 जनवरी को ही लौटा था। हेमंत ने अपने बेटे का नाम लविश रखा था। इधर दोपहर को हेमंत के शहीद की खबर मिलने के बाद परिजनों का रो-रोकर बुरा हाल है। वहीं वे हेमंत की पुरानी बातों तो लेकर आंसू बहाते रहे। बताया गया कि 5 साल पहले हेमंत जिला पुलिस बल में भर्ती हुआ था। उसकी तैनाती बीजापुर जिले में थी। शुक्रवार को मिरचुर थानाक्षेत्र में रोड निर्माण की सुरक्षा के लिए उसकी ड्यूटी लगी थी। तभी नक्सलियों ने वहां फायरिंग कर दी।
गृहग्राम में देंगे सलामी: इधर पुलिस अधिकारियों ने बताया कि हेमंत का शव देर रात या सुबह तक गृहग्राम सोनेसरार लाया जाएगा। इसके बाद शनिवार को सुबह 10 बजे शहीद हेमंत को सलामी दी जाएगी। वहीं घटना की जानकारी मिलने के बाद गांव में भी शोक की लहर हे। हेमंत के चार भाई-बहन है। पुलिस अधिकारी भी मौजूद रहेंगे।
hin_Deva hin_Deva hin_Deva hin_Deva